b"\n_START_ARTICLE_\nJohn Wesley Hyatt\n_START_PARAGRAPH_\nJohn Wesley Hyatt (marraskuu 28. 1837 \xe2\x80\x93 toukokuu 10. 1920) oli Yhdysvaltalainen keksij\xc3\xa4. H\xc3\xa4net tunnetaan p\xc3\xa4\xc3\xa4asiassa ensimm\xc3\xa4isen teollisen muovin, selluloidin valmistuksen kehityksest\xc3\xa4. Hyattin panos ei j\xc3\xa4\xc3\xa4nyt pelk\xc3\xa4st\xc3\xa4\xc3\xa4n selluloidimateriaalin luomiseen, vaan h\xc3\xa4n kehitti my\xc3\xb6s koneita selluloidisten kappaleiden kehitt\xc3\xa4miseen. Yksi n\xc3\xa4ist\xc3\xa4 koneista oli ruiskuvalukone, josta sittemmin tuli t\xc3\xa4rkeimpi\xc3\xa4 koneita muovisten esineiden sarjavalmistuksessa.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nHyatt syntyi Strakeyss\xc3\xa4, New Yorkin osavaltiossa, jossa h\xc3\xa4n aloitti ty\xc3\xb6el\xc3\xa4m\xc3\xa4n kirjanpainajana 16-vuotiaana. My\xc3\xb6hemmin siirrytty\xc3\xa4\xc3\xa4n keksij\xc3\xa4ksi, h\xc3\xa4n sai satoja patentteja. Veljens\xc3\xa4 Isaiahin kanssa h\xc3\xa4n alkoi tehd\xc3\xa4 kokeita Alexander Parkesin kehitt\xc3\xa4m\xc3\xa4ll\xc3\xa4 parkesiiniksi kutsutulla muovilla. Tavoitteena eri keksij\xc3\xb6ill\xc3\xa4 oli l\xc3\xb6yt\xc3\xa4\xc3\xa4 materiaali korvaamaan norsunluu, koska siit\xc3\xa4 alkoi tulla pula. Biljardipallovalmistaja Phelan & Colander oli luvannut 10'000 dollarin palkinnon uuden materiaalin kehitt\xc3\xa4j\xc3\xa4lle. Vuonna 1870 Hyattin veljekset onnistuivat kehitt\xc3\xa4m\xc3\xa4\xc3\xa4n uuden Nitroselluloosan ja kamferin yhdisteest\xc3\xa4 valmistetun muovin. T\xc3\xa4m\xc3\xa4 ensimm\xc3\xa4inen kaupallisesti menestynyt muovi sai veljeksilt\xc3\xa4 nimen selluloidi. Vuonna 1872 Hyatt patentoi ruiskuvalukoneen. Siin\xc3\xa4 l\xc3\xa4ht\xc3\xb6kohtana oli painevalukone, jota parannettiin l\xc3\xa4mm\xc3\xb6njohtavuuden suhteen, jotta selluloidi olisi sulanut. Sula selluloidi ruiskutettiin m\xc3\xa4nn\xc3\xa4n voimalla vesij\xc3\xa4\xc3\xa4hdytteiseen muotiin."